Hrvatski sabor
20050119

se pokušava enumeracijom nabrojati neke od zadataka, odnosno sadržaja iz nadležnosti Nacionalnog odbora koje bi trebale one obavljati pa između ostaloga da nadgleda i ocjenjuje tijek pregovora, daje mišljenje i smjernice u ime Hrvatskog sabora o pripremi i pregovaračkim pozicijama, razmatra informacije o pregovaračkom procesu, razmatra i daje mišljenje o pitanjima koje će se ostvariti tijekom pregovora. Razmatra i ocjenjuje pregovaračka djelovanja pojedinih članova pregovaračkog tima, itd., itd. U točci 3. se navodi sastav Nacionalnog odbora i kao što se vidi radi se o tome da bismo imali praktički 3 grupe članova Nacionalnog odbora, iz 3 reda. Dakle, predstavnici parlamentarnih stranaka u Saboru. Zatim, članovi i predsjednici pojedinih radnih tijela po funkciji i to Odbora za vanjsku politiku, Odbora za europske integracije i Odbora za međuparlamentarnu suradnju. I naravno, posebnu grupu, to bi bili vanjski članovi koji ne bi imali pravo odlučivanja, ali bi imali sva druga prava člana odbora, a to su predstavnik udruga poslodavaca, dakle, ne jedne nego svih udruga poslodavaca. Predstavnik sindikata, opet u množini, predstavnik akademske zajednice i predstojnik, odnosno predstavnik Ureda Predsjednika Republike Hrvatske.